Iglesia ni Cristo - Wikipedia

# Iglesia ni Cristo

### Mula sa Tagalog Wikipedia, ang malayang ensiklopedya.

Unang kapilya ng Iglesia ni Cristo

Ang Iglesia ni Cristo (Iglesya ni Kristo, daglat:INC o, sa Ingles ay Church of Christ) ay isang independyenteng relihiyosong organisasyon na nagmula pa sa kapuluang Pilipinas. Ito ay narehistro at naiinkorpora sa Security and Exchange Commission sa Pilipinas noong ika-27 ng Hulyo, taong 1914.

Nananampalataya ang organisasyong ito na sila ay ang tunay na iglesia na tinatag ni Hesus noong unang siglo na natalikod sa tunay na aral; at muling bumangon sa Pilipinas sa bisa ng hula ng Biblia, gayumpaman sila ay hindi naniniwala sa doktrina hinggil sa Santisima Trinidad, maging ang paniniwala ng pagkadiyos ni Hesus.

Kilala ang mga arkitektura ng Iglesia ni Cristo dahil sa kanilang matataas na patusok (modern gothic) na pigura sa mga kapilya at gusali nito.

## [baguhin] Kasaysayan

Felix Manalo sa pabalat ng Pasugo

Ang konteksto ng kasaysayan ng Iglesia ni Cristo ay nakasasalay at umiikot sa ikadalawampung dantaon, na makikilala sa paglabasan ng mga rural na kilusang laban sa kolonyalismo, na kadalasan ay may temang pangrelihiyon. Sa panahong ito, ang mga misyonaryong mula sa Amerika ay nagpakilala sa kulturang Pilipino ng mga alternatibo sa Katolisismo na sya namang pamana ng mga Kastila.

Sa mga panahong iyon, si Felix Manalo na sinasabing lubhang relihiyoso na kahit ng siya ay bata pa lamang, ay sumali na sa mga relihiyosong organisasyon at nagpatuloy sa pagpapalipat-lipat dahil ayon sa kaniya ay sinasalungat ng mga turo na ito ang aral sa Bibliya. Kinalaunan iprinoklama niya na siya ay mayroong misyon na ipangaral muli ang unang iglesia na itinatag ni Kristo at mangaral ng dalisay na ehanghelyo.

Nagsimula ang mga INC na magkaroon ng taga sunod noong ika-27 ng Hulyo, 1914 sa Punta, Santa Ana, Manila; si Manalo ang umaktong punong ministro. Pinalaganap niya ang kaniyang mensahe sa kaniyang lokal na nasasakupan na naging dahilan ng pagdami nila at pag-akay sa ibang miyembro ng ibang relihiyon. Nang lumalaki na ang bilang ng organisasyon, humirang siya ng mga delegado para magpakilala ng turo ng Iglesia ni Cristo sa ibat ibang lupain, kabilang na ang mga nasa labas ng bansa. Noong namatay si Felix Manalo, taong 1963, ang kaniyang anak na si Eraño Manalo naman ang siyang humalili bilang ehekutibong ministro at si Eduardo V. Manalo naman ang "deputy executive minister".

Walang tiyak at patuloy na nagkakaibaiba ang estima sa bilang ng INC na posibleng syang pangalawang pinakamalaking Kristiyanong relihiyon sa Pilipinas. Ayon sa opisyal na website ng pamahalaan ng Pilipinas, ito ay may 2.3% ng kabuuang populasyon ng mga nananampalataya, pangalawa sa bilang ng Katoliko Romano.

Umabot na sa tatlong libong kongregasyon sa mahigit na 84 na bansa at territoryo sa buong mundo ang inaabot ng Iglesia ni Cristo. Kilala rin ang Iglesia ni Cristo sa Hawaii at California, dalawang estadong kilala sa dami ng imigranteng Pilipino. Bagamat hindi naglalabas ang Iglesia ni Cristo ng tunay na bilang ng kanilang miyembro, ang Catholic Answer ay naniniwala na sila ay maaring nasa pagitan ng 3 hanggang 10 milyon.

## [baguhin] Gawaing Pangmisyonaryo

Sa Pilipinas, may programang itinatanggal at sumasahimpapawid sa radyo 954 kHz DZEM-AM, DZEC 1062 kHz-AM at telebisyon Net 25, dalawang istasyong pag-aari ng INC at maging sa GEM-TV Channel 49 ng Eagle Broadcasting Corporation.

Sa Hilagang America, isang programang pantelebisyon ang may pangalang "The Message" na produced naman ng Iglesia ni Cristo sa San Francisco Bay Area. Sa kasalukuyan ito ay naisahihimpapawid sa Estados Unidos at Canada at sa ilang bahagi ng Europa. Ang tatlumpong minutong programang ito ay tinatampukan ng ibat ibang pagtalakay ukol sa mga aral na sinasampalatayanang aral ng Iglesia Ni Cristo.

Mayroon ding magasin para sa kongregasyon sa buong mundo na may pamagat na "God's Message" (kilala rin sa dating tawag na Pasugo). Ang God's Message ay naipiprinta sa Tagalog at Ingles na edisyon. Mayroong mga edisyon na parehong may Tagalog at Ingles. Ang magasin na ito ay binubuo ng mga liham sa editor, balita sa mga lokal sa buong mundo, relihiyosong tula, at mga artikulo hinggil sa pananampalatayang pang Iglesia ni Cristo, direktoryo ng mga lokal sa labas ng Pilipinas, at nagpapalabas din ng mga talapalabas ng mga serbisyong pagsamba. May mga pamphlets din na ibinibigay sa mga miyembro na nagpapakilala sa mga paunahing tagapagsalita tuwing mayroong nakatakdang pagsamba.

Mayroon ding gawaing naglalayon nang pagtulong sa mahihirap. Nakapagtatag na sila ng pabahay gaya ng "Tagumpay Village" at nagbibigay ng libreng gamutan at serbisyong dental sa mga proyektong gaya ng "Lingap Sa Mamamayan". Bukod dito, mayroon rin silang mga serbisyong pangkomunidad gaya ng paglilins ng lansangan, pagtatanim (tree planting project) at pag-dodonate ng dugo.

## [baguhin] Sanggunian

Pinanatili ang pangalan sa English pagkat walang katiyakan na ang mga ito ay naisalin sa Tagalog o Filipino.

- Sanders, Albert J., "An Appraisal of the Iglesia ni Cristo," in Studies in Philippine Church History, ed. Anderson, Gerald H. (Cornell University Press, 1969)
- an article in Pasugo (Manila: Iglesia ni Kristo, 1986) cited by "Pepe" 'Iglesia ni Kristo - religion and politics in Philippine society' Pepeslog (Berkeley: University of California, 21 February 2001). Retrieved July 3 2005
- 'Indigenous Christian Churches' Philippines: A Country Study, (Washington, DC: US Library of Congress, 1993 4th ed.) A representative of the INC Administration states that this site contains gross inaccuracies.
- 'Iglesia Ni Cristo Insiders', Insiders, Inc. (2000)
- 'How the Church teaches', Let Us Reason ministries (2002). Retrieved July 27, 2005.
- 'Salvation', Let Us Reason ministries (2002). Retrieved July 28, 2005.
- 'Iglesia ni Cristo', Catholic Answers (August 2004). Retrieved July 5 2005.
- 'Mosaic Christian Programs', Vision TV (2005). Retrieved August 13 2005.
- Aromin, Rubin D. 'God's Own Special People', God's Message (Manila: Iglesia ni Kristo, July 2001) cited by Student621. Bible Students Page at tripod.com. Retrieved July 6 2005.
- Crisostomo, Isabelo T. 'Felix Y. Manalo and the Iglesia ni Cristo', Pasugo (May-June 1986)
- Echeminada, Perseus. 'Iglesia seeks TRO vs publication of 'blasphemous' book', The Philippine Star (Manila: May 24, 2005)
- Partridge, Christopher (Ed.) (2004). Encyclopedia of new religions, new religious movements, sects and alternative spiritualities. (Oxford: Lion Publishing, 2004) ISBN 0745950736.
- Robles, JoJo. 'INC against free press?', Manila Standard Today Online (May 25, 2005). Retrieved July 3 2005.
- Suarez, E. T. 'Iglesia ni Cristo turns 91 today' Manila Bulletin (July 27, 2005)
- Tipon, Emmanuel 'Iglesia Ni Cristo celebrates 90th anniversary' PhilippineNews.com (Jul 28, 2004) Retrieved August 19, 2005
- Elliff, Robert 'Iglesia Ni Cristo: The Only True Church?' (1989) - Retrieved September 10, 2005
- Keating, Karl 'Into the Maw of the Cult' This Rock (February 1990) - Retrieved September 10, 2005
- Keith, Gaby B 'City Congratulates INC on 90th Founding Anniversary' bagiw.com (Jul 26, 2004) - Retrieved October 23, 2005

Walang kategorya ang artikulong ito.

Makakatulong sa pagpapaunlad ng artikulong ito sa paglalagay ng isa o higit pang kategorya upang maisama ito sa mga kaugnay na artikulo (paano?). Alisin po lang ang tag pagkaraan ng pagsasauri, hindi bago nito.
Naitag ang pahinang ito mula Abril 2007.

Retrieved from "http://tl.wikipedia.org../../../i/g/l/Iglesia_ni_Cristo_44b9.html"

Categories: Walang kategorya (Abril 2007) | Walang kategorya

##### Views

- Artikulo
- Usapan
- Huling bersyon

##### Hanapin

##### Sa ibang wika

- Deutsch
- English
- Español
- Français
- Ilokano
- Interlingua
- ‪Norsk (bokmål)‬
- Simple English
- 中文